Terry Porter

Terry Porter, nado o 8 de abril de 1963 en Milwaukee, Wisconsin, é un adestrador e ex xogador de baloncesto profesional estadounidense que xogou durante dezasete tempadas na NBA. Actualmente é adestrador asistente dos Minnesota Timberwolves. Con 1,91 metros de estatura, xogaba na posición de base.

 Traxectoria deportiva 
 Profesional 
Porter foi elixido no posto 24 do Draft da NBA de 1985 polos Portland Trail Blazers, onde xogou durante dez tempadas, e disputou dúas finais da NBA. Antes do comezo da tempada 1995-96, Porter asinou coma axente libre cos Minnesota Timberwolves, a quen axudou a clasificarse por primeira vez para os Playoffs na tempada 1996-97, e a conseguir a primeira tempada da historia da franquía con récord positivo ó seguinte ano.

Asinou cos Miami Heat antes da tempada 1998-99, e cos San Antonio Spurs antes da 1999-00. Retirouse tras a tempada 2001-02, sen ser traspasado ningunha vez na súa carreira na NBA. En 1.274 partidos, Porter acadou 12.2 puntos, 5.6 asistencias e 1.24 roubos, incluíndo dúas participacións no All-Star Game da NBA (1991, 1993), dúas Finais da NBA (1990, 1992) e 15.586 puntos na súa carreira.

O 16 de decembro de 2008, os Portland Trail Blazers retiraron o dorsal número 30 de Porter.http://www.nba.com/suns/news/porter_portland_081216.html

 Adestrador 
Na primeira tempada da súa etapa coma adestrador, Porter pasou a tempada 2002-03 coma adestrador asistente dos Sacramento Kings.

O 6 de agosto de 2003, foi contratado coma adestrador principal dos Milwaukee Bucks. Adestrou ós Bucks durante dous anos, antes de ser despedido durante a postempada de 2005. Tras unha tempada sen adestrar, fichou polos Detroit Pistons coma adestrador asistente para a tempada 2006-07.

O 9 de xuño de 2008, Porter foi contratado coma adestrador dos Phoenix Suns.SUNS: Suns’ Porter Takes Another Swing as NBA Coach O 16 de febreiro de 2009, os Suns despediron a Porter tras 51 partidos.

O 6 de decembro de 2011, foi contratado coma adestrador asistente dos Minnesota Timberwolves.

 Notas 

 Véxase tamén 
 Ligazóns externas 
 Estatísticas de Terry Porter como xogador 
 Estatísticas de Terry Porter como adestrador 

Categoría:Xogadores de baloncesto dos Estados Unidos de América
Categoría:Xogadores de baloncesto da NBA
Categoría:Xogadores dos Portland Trail Blazers
Categoría:Xogadores dos Minnesota Timberwolves
Categoría:Xogadores dos Miami Heat
Categoría:Xogadores dos San Antonio Spurs
Categoría:Eleccións no Draft da NBA dos Portland Trail Blazers
Categoría:Adestradores dos Phoenix Suns
Categoría:Adestradores dos Milwaukee Bucks
Categoría:Adestradores asistentes dos Sacramento Kings
Categoría:Adestradores asistentes dos Detroit Pistons
Categoría:Adestradores asistentes dos Minnesota Timberwolves
Categoría:Bases de baloncesto
Categoría:Adestradores da NBA
Categoría:Adestradores de baloncesto dos Estados Unidos de América
Categoría:Nados en Milwaukee, Wisconsin
Categoría:Nados en 1963